Lapangan Terbang Antarabangsa Munich

Lapangan Terbang Antarabangsa Munich , atau nama rasminya  Lapangan Terbang Antarabangsa Franz Josef Strauss  (Jerman: Flughafen München Franz Josef Strauß) terletak 28 km timur laut Munich, Jerman, dan merupakan hab kedua bagi Lufthansa dan rakan sekutunya Star Alliance. Lapangan terbang ini berada dibawah kawasan 4 majlis perbandaran: Freising, Oberding (lokasi terminal), Hallbergmoos dan Marzling. Lapangan Terbang Antarabangsa Munich mendapat namanya sempena mengingati Menteri Besar Bayern Franz Josef Strauß.

Dalam tahun 2005 lapangan terbang ini mengendalikan 28.62 juta penumpang menjadikannya lapangan terbang kedua terpenting di Jerman dan pada kedudukan kelapan dalam Eropah. Dalam tahun 2006 buat kali kedua berturut turut Lapangan Terbang Antarabangsa Munich dipilih sebagai Lapangan Terbang terbaik Eropah dan ketiga terbaik dunia dibelakang Lapangan Terbang Antarabangsa Changi, Singapura dan Lapangan Terbang Antarabangsa Chek Lap Kok, Hong Kong  oleh sebuah syarikat penyelidikan pengangkutan udara, Skytrax.

Sejarah 
Lapangan Terbang Antarabangsa Munich  memulakan operrasi dalam tahun 1992 menggantikan Lapangan Terbang Antarabangsa Munich-Riem. Ketika kerja pembinaan dimulakan, sebuah perkampunngan bernama  Franzheim terpaksa dirobohkan. Penduduk kampung tersebut sebanyak 500 orang telah dipindahkan ke kawasan sekitarnya.

Merujuk Lapangan Terbang Antarabangsa Franz Josef Strauss kepada nama rasminya kadangkala agak janggal malah pihak berkuasa lapangan terbang sendiri menggunakan nama "Flughafen München Gesellschaft"  (Munich Airport Company). Di Muninch sendiri penduduknya lebih senang mengunakan terma "Flughafen München" (Munich Airport), kadangkala "Flughafen München II" atau hanya MUC. 

Pada June 2003, Terminal 2 telah bejaya disiapkan, dan menempatkan rakan sekutu Star Alliance secara eksklusif.

Oleh sebab peningkat trafik udara di Lapangan Terbang Antarabangsa Munich, pembinaan landasan terbang ketiga sedang dirangka. Pembukaan landasan terbang ketiga ini bakal mengurangkan kelewatan teuk yang berlaku semasa musim sejuk ketika penurunan salji tebal. Sepertimana projek pembesaran Lapangan Terbang Antarabangsa Frankfurt, Lapangan Terbang Antarabangsa Munich mendapat tentangan daripada penduduk sekitarnya. Malah tuntutan mahkamah juga telah difailkan bagi menghalang pembinaan landasan terbang tersebut.

Geografi 
Pusat Bandar Munich dihubungkan dengan Munich S-Bahn (Tren Bandar Munich) laluan S1 dan S8 mengambil masa 40 minit dan berharga 8,80 Euro sehala. Perkhidmatan Teksi ke Pusat Bandar Munich dan mungkin terpaksa melalui kesesakan lalulintas. Pengangkutan awam di Munich sepertimana di hampir keseluruhan Bandar di Jerman, amat mudah didapati dan boleh dipercayai.

Syarikat penerbangan dan destinasi 
Terdapat 2 terminal di Lapangan Terbang Antarabangsa Munich. Secara umumnya Lapangan Terbang Munich ini terbahagi kepada 3 bahagian, Terminal 1, ruang legar bersama, dan Terminal 2. Di ruang legar bersama terdapat pelbagai kedai untuk membeli-belah dan juga pusat bisnes dengan kemudahan persidangan.

Penumpang

Kargo

Kargo 
Berikut adalah senarai syarikat penerbangan yang menggunakan Pusat Kargo Lapangan Terbang Antarabangsa Munich:

 Bluebird Cargo
 Cathay Pacific Cargo
 DHL Air
 Emirates SkyCargo
 FedEx Express
 Lufthansa Cargo
 Qatar Airways Cargo
 TNT Airways
 West Air Sweden

Pautan luar 

 Laman Web Rasmi Lapangan Terbang Franz Josef Strauß 
 

Munich